กระทรวงวิทย์-สถาบันขงจื่อฯ ต่อยอด เด็กอาชีวะ ป้อนอุตสาหกรรมใหม่
ปั้นมืออาชีพสู่ อีอีซี,อาชีวะโกอินเตอร์,อาชีวะสู่พื้นที่โครงการพัฒนาระเบียงเศรษฐกิจพิเศษภาคตะวันออก (อีอีซี) อนาคตใหม่ของประเทศไทยที่รัฐบาลต้องการปรับโครงสร้างภาคอุตสาหกรรมของประเทศให้มีการยกระดับการใช้เทคโนโลยีที่สูงขึ้น ทั้งเรื่องหุ่นยนต์ การบิน และโลจิสติกส์ เป็นต้น,เด็กอาชีวะ คือเป้าหมายสำคัญของกระทรวงวิทยาศาสตร์และเทคโนโลยี (วท.) โดยใช้ วทน. หรือ วิทยาศาสตร์ เทคโนโลยีและนวัตกรรม เป็นเครื่องมือหรือตัวนำพาสำหรับการ ต่อยอด พัฒนาเด็กอาชีวะเข้าสู่กำลังแรงงานยุคใหม่ที่อีอีซี,จริงอยู่ การสร้างเด็กอาชีวะ ไม่ใช่ความรับผิดชอบของกระทรวงวิทยาศาสตร์ฯ แต่หน้าที่ในการสร้างอนาคตของประเทศเป็นเรื่องของทุกกระทรวง,เริ่มจากเดือน พ.ค.นี้ กระทรวงวิทยาศาสตร์ฯ โดยสำนักงาน นวัตกรรมแห่งชาติ (สนช.) จัด ชิงแชมป์ STARTUP Thailand R–League ระดับอาชีวะ ที่ศูนย์การประชุม แห่งชาติสิริกิติ์ คัดเลือก 800 ทีมอาชีวะทั่วประเทศ หลังจากกระทรวงวิทยาศาสตร์ฯได้ลงนามความร่วมมือกับสำนักงานคณะกรรมการการอาชีวศึกษา กระทรวง ศึกษาธิการ ตั้งแต่กลางปี 2560 เพื่อนำเด็กอาชีวะมาพัฒนาและติดอาวุธเพื่อให้เกิดไอเดียสู่ความเป็นสตาร์ตอัพหรือกำลังแรงงานยุคใหม่ โดยคัดมาแล้วจากทั่วประเทศจาก 800 ทีม เหลือ 13 ทีมสุดท้าย ที่จะมาชิงแชมป์ หาผู้ชนะ 3 ทีม ก่อนนำไปศึกษาดูงานต่างประเทศ และสนับสนุนต่อยอดการลงทุนเป็นสตาร์ตอัพ เพื่อสร้าง นักรบเศรษฐกิจรุ่นใหม่,ขณะเดียวกัน ยังร่วมกับ สถาบันขงจื่อเส้นทางสายไหมทางทะเล ภายใต้การนำของ เจ้าคุณธงชัย หรือ พระพรหมมังคลาจารย์ ผู้ช่วยเจ้าอาวาสวัดไตรมิตรวิทยาราม ที่มีฐานความร่วมมือระหว่างวิทยาลัยอาชีวะของไทยกับสาธารณรัฐประชาชนจีนอยู่แล้ว,สถาบันขงจื่อฯ มีวิทยาลัยอาชีวะ 62 แห่ง ลงนามความร่วมมือกับสถาบันอาชีวะจากสาธารณรัฐประชาชนจีนไปแล้วและกำลังจะลงนามเพิ่มอีก 8 แห่งในวันที่ 25 เม.ย.นี้ เป็น 70 แห่ง กระทรวงวิทยาศาสตร์ฯจะนำมาเรียนรู้เชื่อมโยงกับการเรียนการสอนระบบสเต็ม (STEM) เพื่อให้เด็กอาชีวะเรียนรู้นวัตกรรม และที่สำคัญจะร่วมกับอีอีซี สร้างอะคาเดมีอาชีวะ นำเด็กอาชีวะเข้าไปฝึกวิชาชีพที่เกี่ยวกับอีอีซีโดยตรงเพื่อตอบโจทย์ความต้องการของอีอีซี โดยเฉพาะใน 7 สาขาที่ยังขาดแคลน คือ 1.ระบบขนส่งทางราง 2.ช่างอากาศยาน 3.แมคคาโทรนิกส์ หรือเครื่องกลอิเล็กทรอนิกส์ 4.หุ่นยนต์อุตสาหกรรม 5.เทคนิคพลังงาน 6.นวัตกรรมการท่องเที่ยว และ 7.โลจิสติกส์,ดร.สุวิทย์ เมษินทรีย์ รมว.วิทยาศาสตร์ฯ กล่าวถึงการพัฒนาเด็กอาชีวะที่กำลังดำเนินการ,ส่วน เจ้าคุณธงชัย พระพรหมมังคลาจารย์ เปิดเผยว่า วันที่ 25 เม.ย.นี้ สถาบันอาชีวะภาคเหนือ 3 มีวิทยาลัยในสังกัด 8 แห่ง จะมาลงนามความร่วมมือกับสถาบันขงจื่อฯ เพราะรัฐบาลจีนได้ให้ทุนการศึกษาผ่านสถาบันขงจื่อฯจำนวนมาก การร่วมมือกับกระทรวงวิทยาศาสตร์ฯ ถือเป็นจิ๊กซอว์สำคัญที่จะนำไปสู่การพัฒนาเด็กอาชีวะอย่างเป็นรูปธรรม,เด็กอาชีวะที่ได้ทุน จะมีทั้งระดับ ปวช. ปวส. ปริญญาตรี เมื่อสอบชิงทุนผ่าน ทุกอย่างฟรีหมด โดยจะมีบริษัทจากประเทศจีนที่มาลงทุนในอีอีซีเป็นผู้ให้ทุนผ่านสถาบันขงจื่อฯ เมื่อเรียนจบแล้ว มหาวิทยาลัยจากประเทศจีนจะส่งกลับมาทำงานกับบริษัทของประเทศจีนที่ลงทุนอยู่ในอีอีซี เจ้าคุณธงชัยระบุ,โดยทั้ง 2 ส่วน คือ เด็กอาชีวะที่จะมาชิงแชมป์ STARTUP Thailand R–League ระดับอาชีวะ เดือน พ.ค.นี้ กับวิทยาลัยอาชีวะ 80 แห่งที่จับคู่กับสาธารณรัฐประชาชนจีน ถือเป็นหัวใจสำคัญในการพัฒนาคน ที่เมื่อจบออกมาจะต้องมีงานทำ มีคุณภาพ และมีความเป็นสากล,เพราะโลกปัจจุบัน การมีฝีมือดีอย่างเดียวคงไม่เพียงพอ เนื่องจากทุกวันนี้ วิทยาศาสตร์ เทคโนโลยี นวัตกรรม มีบทบาทต่อระบบเศรษฐกิจและสังคมอย่างไม่เคยเป็นมาก่อน อาจถือเป็น ปัจจัยที่ 5 ที่ส่งผลให้สังคมมีการเปลี่ยนแปลงอย่างฉับพลัน และได้เปรียบในการสร้างขีดความสามารถในการแข่งขันได้ในระยะยาว,สิ่งที่จะทำให้ประเทศไทยก้าวไปสู่จุดไทยแลนด์ 4.0 ได้ จะต้องเน้นการสร้างประเทศให้ทันสมัย เข้มแข็ง แข่งขันได้ โดยสร้างเด็กอาชีวะที่มีฝีมือ เป็นแรงงานที่เข้มแข็ง แข่งขันได้ พร้อมกับติดอาวุธเรื่องของวิทยาศาสตร์ เทคโนโลยีและนวัตกรรม พร้อมกับความเป็นผู้ประกอบการให้มากขึ้น เพราะโลกทุกวันนี้ไม่ใช่แข่งขันด้วยต้นทุน ค่าแรง แต่ต้องแข่งด้วยวิทยาศาสตร์ เทคโนโลยีและนวัตกรรม เพราะสามารถเปลี่ยนแปลงได้ทั้งอุตสาหกรรม และยังสามารถเปลี่ยนแปลงประเทศได้ด้วย ดร.สุวิทย์ ระบุในที่สุด,ทีมข่าววิทยาศาสตร์ มองว่า การพัฒนาศักยภาพและต่อยอดเด็กอาชีวะเพื่อป้อนตลาดแรงงานในพื้นที่โครงการพัฒนาระเบียงเศรษฐกิจพิเศษภาคตะวันออก (อีอีซี) หรือโกอินเตอร์ เป็นเรื่องที่ดีและน่าสนับสนุน เพราะประเทศที่พัฒนาได้ จะต้องมีแรงงานฝีมือที่มีคุณภาพและจริงจังกับเรื่องอุตสาหกรรมแห่งอนาคตโดยใช้วิทยาศาสตร์ เทคโนโลยีและนวัตกรรมให้มากขึ้น,แม้ที่ผ่านมาเด็กอาชีวะของประเทศไทยได้พิสูจน์ให้สังคมโลกรับรู้ว่า เด็กอาชีวะมีดี ด้วยการคว้าแชมป์ผ่านการประกวดและแข่งขันในเวทีระดับโลกมาแล้วมากมาย,แต่การสร้างความมั่นใจในระดับนานาชาติ สร้างเด็กอาชีวะให้เป็นกลไกสำคัญในการพัฒนาประเทศสู่ไทยแลนด์ 4.0 คงต้องพึ่งภาครัฐและเอกชน ก่อนที่ประเทศอื่นๆจะพัฒนาแรงงานอาชีวะแซงหน้าไปอย่างไม่เห็นฝุ่น,คงไม่มีใครอยากเห็นประเทศไทยต้องถอยหลังกลับไปอยู่อีกซีกหนึ่งของโลก.,ทีมข่าววิทยาศาสตร์
เด็กอาชีวะ คือเป้าหมายสำคัญของกระทรวงวิทยาศาสตร์และเทคโนโลยี (วท.) โดยใช้ วทน. หรือ วิทยาศาสตร์ เทคโนโลยีและนวัตกรรม เป็นเครื่องมือ
อาชีวะ,อีอีซี,โกอินเตอร์,วทน.,วิทยาศาสตร์,การศึกษา